Ilisimatusarfiup siulersuisuisa ataatsimiinnerannik eqikkaaneq

Marsip 21-at 2018 nal. 11:00-15:00 (Nunatsinni nal. malillugu)

Campus Ilimmarfik, video konferencelokalet

|  |  |  |  |
| --- | --- | --- | --- |
| Imm. Nr. | Ullormut oqaluuserisassat | Bilagit | Eqikkaaneq |

*Najuuttut: Minik Rosing (Bluejeans aqqutigalugu), Karo Thomsen, Anne Marie Pahuus (Bluejeans aqqutigalugu), Flemming Nielsen, Malik Hegelund Olsen (Bluejeans aqqutigalugu), Malan Marnersdóttir (Bluejeans aqqutigalugu), Mariia Simonsen, Bolethe Olsen, Aka Bendtsen, Nivi Møller-Sørensen, Ross A. Virginia (Bluejeans aqqutigalugu), Gitte Adler Reimer, Henriette Rosing, Johanne B. Tobiassen (imm. 6-imut) aamma Clement S. Sonne-Schmidt.*

# Aalajangersimasumik sammisassat

|  |  |  |  |
| --- | --- | --- | --- |
| 1 | Ullormut oqaluuserisassanik akuerinninneq |  | *Akuerineqarput* |
| 2 | Attuumassuteqassusermik nalornissuteqarneqnaleqq. siulersuisut suleriaasissaat § 20 imm. 2 siulersuisunut ilaasortat pisussaaffigaat sapinngisamik siusinnerpaamik siulersuisunut paasissutissiinissartik attuumassuteqannginnertik pillugu taamatut pisoqassagaluarpat naleqq. suliassat suliarineqartarnerat pillugu inatsimmi aalajangersakkat. |  | *Attuumassuteqassusermik nalornissuteqartoqanngilaq.* |
| 3 | Novembarip 29-anni 2017-imi kingullermik ataatsimiinnermik eqikkaanermik akuerinnillunilu atsiorneq  |  | *Forskningshub-imut tunngatillugu periusissaq, pinngortitamik ilisimatusarnermi ilinniagaqarneq siulersuisullu naliliinerat apeqqutigineqarput.* *- Minik naliliineq pillugu paasissutissaatini nassiussorumaarpai.**- Nalunaarusiaq siulersuisunut ilaasortanit akuerineqarlunilu atsiorneqarpoq* |
| 4 | Siulittaasumit nalunaarutit |  | *Forskningshub-imut tunngatillugu suliaq maanna ingerlanneqartoq misissorneqassaaq.**- HUB-imik pilersitsinissaq tapersersorneqarluarpoq, ilaatigut kommunemit, Industriens Fond soqutiginnippoq, National Science Foundationimit, Nunatsinnilu aningaasaqarnermut ataatsimiititaliamut ilaasortanit.**- Ilisimatusarfik HUB-imik qanoq iluaqutiginnissanersoq erseqqissumik isummersorfigineqarpoq, pingaartumik ilisimatuunut Nunatsinnukartartunut, ilinniartitsinissamut ingerlatitseqqiinissamullu periarfissanut.**- HUB-eqarnissamut siunertat pingaarnerit ilagaat ilisimatuutut misissuinerit suliffeqarfinnut atassuserneqarnissaat.* |
| 5 | Rektorimit nalunaarutit |  | *Gittep nalunaarutit misissorpai.**- Immikkoortut ilinniartitsisunngorniarnermut illuaqqamullu tunngasut nalunaarutini sammineqassapput.**- Erseqqissarneqarpoq Tusagassiornermut tunngasunik qinnuteqartut amerlassusiat eqqortoq tassaasoq 13-it.**- Ph.d.-nngorniarfimmi pikkorissartitsinermut tunngatillugu erseqqissarneqarpoq Ilinniartitsinermik Ilisimatusarfimmit peqataaffigineqarluartoq.**- Ilinniarnertuunngorniarfiit suleqatiginissaannik isumaqatigiissusiortoqarpoq.* *Isumaqatigiissut siulersuisunut ilaasortanut nassiunneqarput.**- Ilisimatuutut misissukkanik databaseqarnissamut ataatsimiititaliortoqarpoq misissorneqarniassammat allaaserisanik databaset qanoq pitsaanerpaamik iserfigineqarsinnaanersut.* *Siunnersuutigineqarpoq iserfigineqarsinnaanerat nuna tamakkerlugu suleqatigiissutissatut periarfissat misissorneqassasut.* *Taamatuttaaq nuna tamakkerlugu, Islandimi atorneqartutut, licenseqarnissaq eqqarsaatigineqarsinnaavoq, taqqavani innuttaasut databaset ilaannut isersinnaagamik.**Erseqqissaqqinneqarpoq inuit pillugit paasissutissanik inatsimmi nutaami malittarisassianik eqqumaffiginninnissaq.**- Ilinniartitsinermik Peqqissaanermillu Ilisimatusarfinnik illusisitsigallarnissamik isumassarsiaq sammineqarpoq. Paasinarsisimavoq taamatut aaqqiissutissiinissaq akisuallaassagunartoq.**- APV naammassineqartoq sammillatsiarneqarpoq ingammik Ilinniartitsinermik ingerlaavartumik malittarinnittarnissaq pingaartinneqarluni.**- Aappaagu ukiumoortumik nalliuttorsiornissap nalaani ataqqinaammik doktorinngortitsisoqarnavianngilaq. Pilersaarutigineqarpoq ukiumoortumik nalliuttorsiornermi tamatumani, tassanngaanniillu ukioq allortarlugu, sulisut ilinniartulluunniit immikkut sulilluarsimasut eqqumaffigineqarnerussasut. Ukiumoortumik nalliuttorsiornermi tamatumani Ilinniartitsinermik Ilisimatusarfik aamma ILI ILI nersorneqassapput.**- Ilinniartitsinermik Ilisimatusarfimmut tunngatillugu pilersaarutigineqarpoq holdeqarsinnaanersoq Ilimmarfimmi ilinniartitsisinnaasunik. Erseqqissarneqarpoq Nuup Bussii isumaqatigineqarsinnaasoq Ilinniarfissuup Ilimmarfiullu akornanni aalajangersimasumik ingerlassisoqartarnissaa pillugu.**- Oqaatsinik ineriartortitsinermik sullissivimmik pilersitsinissamik pilersaarut sammineqarpoq. Erseqqissarneqarpoq oqaatsinut nunani avannarlerni atorneqartunut aningaasaliissutinik qinnuteqartoqarsinnaanersoq misissorneqarsinnaasoq.**- Napparsimavitoqqamut tunngatillugu siunnersuutigineqartut sammineqarput. Sap.ak. 15-imi ILI ILI-meersut oqaloqatigineqassapput tamatuma ilinniartut kateriffissaattut atornissaanut periarfissanut tunngatillugu.**- Oqaatsinik pikkorissarfiit maanna ingerlanneqartut paasissutissiissutigineqarput. Erseqqissarneqarpoq pikkorissarfissanik assigiinngitsunik qaffasissusilinnik neqerooruteqartoqartariaqartoq. Tuluttut qaffasinnerusumik, qallunaatullu aallarterlaanut.**- Apeqqutigineqarpoq rektorinit nalunaarutit siunissami qanoq ittassanersut. Erseqqissarneqarpoq siulersuisunut suli nalunaarteqartassasoq, siunnersuutigineqarporli paasissutissat immikkuualuttut ilisimatusarfinnut tamanut ingerlateqqinneqartariaqanngitsut.* |
| 6 | Aningaasaqarneq – Perioderegnskab + MissingersuutitAqutsisullu nalunaarutaat |   | *Henriettep aningaasaqarneq paasissutissiissutigaa**- Naatsorsuisoqarfik sulisukissimavoq sulisuilu taarserarsimallutik.**- Tamaattumik inaarutaasumik naatsorsukkat piariissapput sap.ak. 14/15-imi siulersuisunullu saqqummiunneqassallutik tullissaanik ataatsimiinnissaanni maajimi.**- 2017-imut naatsorsukkani atuinikitsoqarsimavoq, pissutaanerpaasimappullu atorfiit inuttalerneqarsimanngitsut (pingaartumik aqutsisuni), ilinniartitsisunik pikkorissartitsinerit naatsut aamma AD masteri.**- Ilinniartitsisunik pikkorissartitsinerit naatsut aamma AD masteri oqallisigineqarput.**Ilinniakkat ilinniartitsisullu piginnaasat ajornartorsiutaajuassappata ajuusaarnarpoq aningaasat taakku atorneqarsinnaanngippata.**- Misissorneqassaaq kommuninik namminersorlutillu oqartussanik ullormi affarmi ilivitsumiluunniit ataatsimeersuartitsisoqarsinnaanersoq ajornartorsiutinik suussusersiiniarluni ilinniaqqillunilu pikkorissarfinnut taakkununnga inunnik qanoq ilaatitsisoqarsinnaanersoq paasiniarlugu.**Qullersaqarfiup nalunaarutaani kapitali 7.2 pitsaassutsimik qulakkeerinermut tunngasoq nassuiarneqassaaq.* |

# Ataatsimiinnermik kingullermik malittarinninneq

|  |  |  |  |
| --- | --- | --- | --- |
| 7 | Siulersuisut imminnik naliliineratMalittarinninneq – anguniakkanik angusinissaq samminerullugu |  | *- Minik paasissutissanik nassiussuissaaq.* |
| 8 | Pikkorissarnerit, ilinniagaqaqqinneritKaromit |  | *Ilaatigut oqallisigineqarpoq ilinniakkanik suliassanik Namminersorlutik Oqartussaniittoqarnera naleqqunnersoq Ilisimatusarfiup piginnaasaqarfigimmagu. Aappaatigut oqallisigineqarpoq Ilisimatusarfiup ilinniaqqiffinnik neqerooruteqarnissaa anguniagarineqassanersoq.**- Ilisimatusarfik ilinniaqqiffissanik neqerooruteqassappat bacheloritut ilinniakkani inuuniutissatut ilinniarfiusuni tamani pikkorissarnermut immikkoortortaliortoqarsinnaavoq.**- Aamma misissorneqarsinnaagaluarpoq moduleqareernersugut ilinniakkani neqeroorutigisatsinneereersunik ilinniaqqiffissatut atorsinnaasunik.**- Erseqqissarneqaqqippoq ilinniakkat neqeroorutigisavut qaffasissuussasut.**- Immikkoortortat ataasiakkat misissussavaat sunik piginnaasaqarnerlutik, ilinniaqqilluni pikkorissarfiit immikkoortortamut qanoq akisutigissanersut pisariaqartinneqartullu suunersut.**- Tullisaanik ataatsimiinnissami siulersuisut paasissutissat taakku aalajangiinissamut atorsinnaavaat.* |
| 9 | Forskningshub |  | *- Siulittaasumit nalunaarutit takukkit* |
| 10 | Matrikel* Astudieadministrationssystemimik nutaamik suliaqarneq
* bookingsystemimik nutaamik suliaqarneq
 |  | *Systemit nutaat misissuiffigineqarput akikinnerusinnaasut, pitsaanerusut kimillu atorneqarnerinit aalajangiiffigineqartariaqanngitsut.**- Systemimik atuisut tamarmik tamatumunnga nuunnermut peqataatinneqarumaarput qulakkeerneqarniassammat systemi atortorissaarutinik pisariaqartinneqartunik tamanik imaqarnissaa.**- Erseqqissarneqarpoq systemimi erseqqissumik log-eqartariaqartoq malinnaavigineqarsinnaajuaannarniassammat kina sumik allannguinersoq.**- Universitetip eqqumaffigissavaat inuit pillugit paasissutissanik inatsimmi malittarisassianik maleruaanissarput, aamma studieadministrationssystemi nutaaq eqqarsaatigalugu.**- Siulersuisut qullersaqarfik piginnaatissavaa suliniummik naammassinninnissamut.* |

# Oqallisigisassat

|  |  |  |  |
| --- | --- | --- | --- |
| 11 | Ilinniartitsisunngorniarneq |  | *Takukkit rektorimit nalunaarutit* |
| 12 | Oqaatsinik ilinniartitsisussanik ilinniartitsineq, pingaartumik kalaallisut ilinniartitsisussanik Ilinniarfissuarmi aamma GUX-imi Aammattaaq Naja Trondhjemip kronikkianut Jette Rygaardip akissutaa. |  | *Oqallisigineqarpoq Ilisimatusarfik qanoq pitsaanerpaamik oqaatsinik ilinniartitsisussarsiorsinnaanersoq.**Oqaatsinik ineriartortitsinermik sullissivik nutaaq pilersinneqalersoq.* *- Suliassaraat kalaallisut ilinniartitsisunngorniarfimmi pitsanngorsaanissaq.**- Ilinniakkanik aaqqissuussineq misissorlugulu piukkunnarsalerpaat.* *- Oqaasileriffik ataatsimeeqatigineqassaaq oqaasilerisuisa ilaat kandidatinngorniarnerminnik naammassinninnissaannut kajumissaarniarlugit.**- Siulersuisut Oqaasileriffiup suliai pillugit ingerlaavartumik paasitinneqartarumaarput.* |
| 13 | IllutIlinniartitsisunngorniarfimmik peqqissaasunngorniarfimmillu illoqalersitsigallarnissamut periarfissat. |  | *Takukkit rektorimit nalunaarutit* |
| 14 | 2%-puljeSuliniutigineqartunik 2017-imeersunik malittarinninneq suliniutillu 2018-imi aningaasaliiffigineqartut pillugit paasissutissiineq |  | *Puljemut qinnuteqarnissamut iliuusissat paasiuminarnerusut suliarineqalerput.**- Erseqqissarneqarpoq pulje taanna aamma aqutsisunit atorneqarsinnaasoq suliniutinut iluaqutaasutut isumaqarfigineqartunut.**- Rektori tamakkiisumik piginnaatinneqarpoq aningaasanik puljemiittunik qanoq atuisoqarnissaanik aalajangiinissamut.*  |
| 15 | Ilinniartut Office-imut isersinnaanerat antiviruseqarneralluAkamit |  | *Siulersuisut innersuussutigaat ilinniartut Office-imut licensinik pitsinneqassasut* |
| 16 | Ilinniartut kajumississutigisaatAkamit |  | *Siunnersuutigineqarpoq ilinniartut MUS tunngavigalugu oqaloqatigeeriaaseq atorlugu oqaloqatigineqassasut qanoq tapersersorneqarnissaat tapersersorneqarnissaminnillu qanoq pisariaqartitsitiginerat paasiniarlugu.**- Erseqqissarneqarpoq ilinniartunik siunnersuisartoq piffissakimmat ilinniartut neqeroorutigineqartut pillugit paasissutissinneqarpiarsinnaanngitsut.**- Siulersuisut kajumissaaripput ajornartorsiut iliuuseqarfigineqassasoq.* |
| 17 | Eqqaasassat allat |  | *Avatangiisinik innimiginnineq pissutigalugu misissorneqarpoq siulersuisunut ilaasortat pisariqartitsisut tabletimik tuninieqarsinnaanersut pappilianik anillatsitsisariaarullutik.**Isumaqatigiissutigineqarpoq siulersuisut tullissaanik ataatsimiinnerata kingorna Nivi naggataartinneqassasoq.*  |

# Eqikkaanermik atsiorneq

|  |  |
| --- | --- |
| Siulittaasoq Minik Rosing |  |
| Siulittaasup tullia Karo Thomsen Fleischer | *Atsiorneq* |
| Aka Bendtsen | *Atsiorneq* |
| Anne Marie Pahuus | *Atsiorneq* |
| Bolethe Olsen | *Atsiorneq* |
| Flemming Nielsen | *Atsiorneq* |
| Malik Hegelund Olsen | *Atsiorneq* |
| Malan Marnersdóttir | *Atsiorneq* |
| Mariia Simonsen | *Atsiorneq* |
| Nivi Møller-Sørensen | *Atsiorneq* |
| Ross A. Virginia | *Atsiorneq* |
|  | *Atsiorneq* |